‘ธอส.’หน้าบานกำไร1.49พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — 3 เดือนแรก ธอส. ฟันกำไร 1,497 ล้านบาท ขยายสินเชื่อใหม่ได้กว่า 2.55 หมื่นล้าน
นายขรรค์ ประจวบเหมาะ กรรมการผู้จัดการธนาคารอาคารสงเคราะห์ (ธอส.) เปิดเผยถึงผลการดำเนินงานของธนาคารในไตรมาสแรกว่า มีกำไรสุทธิ 1,497 ล้านบาท (หลังตั้งสำรองหนี้สงสัยจะสูญไปแล้ว 1,795 ล้านบาท) จากเป้ากำไรสุทธิทั้งปีที่ 5,272 ล้านบาท 
ทั้งนี้ สาเหตุเพราะธนาคารสามารถขยายสินเชื่อใหม่ได้ 2.55 หมื่นล้านบาท สูงขึ้นกว่าช่วงเดียวกันของปีก่อนที่สามารถขยายสินเชื่อได้แค่ 2.25 หมื่นล้านบาท ทำให้ยอดสินเชื่อคงค้างเพิ่มเป็น 6.52 แสนล้านบาท ยอดเงินฝากรวม 5.59 แสนล้านบาท มียอดหนี้ที่ไม่ก่อให้เกิดรายได้ 5.62 หมื่นล้านบาท คิดเป็น 8.92% ลดลงกว่า 7,000 ล้านบาท 
สำหรับแนวโน้มการขยายตัวของสินเชื่อทั้งปี คาดว่าจะปล่อยกู้ได้ 9 หมื่นล้านบาท และเชื่อว่าจะสามารถขยายสินเชื่อใหม่ในช่วงไตรมาส 2 ได้อีกกว่า 2 หมื่นล้านบาท โดยเชื่อว่าเมื่อสิ้นสุดการชุมนุมแล้วจะทำให้การปล่อยสินเชื่อดีขึ้น
“ในช่วงเดือน มี.ค. ยอดสินเชื่อเพิ่มขึ้นกว่า 1.2 หมื่นล้านบาท เพราะคนคิดว่ามาตรการกระตุ้นอสังหาริมทรัพย์จะหมดอายุ แต่เมื่อรัฐบาลให้ต่ออายุจนถึงเดือน พ.ค.นี้ ก็เชื่อว่ายอดสินเชื่อจะไม่เพิ่มขึ้นมากนัก เนื่องจากบ้านที่สร้างใหม่ยังเสร็จไม่ทัน” นายขรรค์ กล่าว
นายขรรค์ ยังกล่าวถึงโครงการบ้าน สปส. เพื่อผู้ประกันตนว่า ได้รับยอดเงินฝากมาแค่ 1,000 ล้านบาท มีผู้ยื่นเอกสารขอสินเชื่อแล้วกว่า 1,020 ราย คิดเป็นยอดสินเชื่อ 911 ล้านบาท และมียอดขอรีไฟแนนซ์ 134 ล้านบาท อนุมัติสินเชื่อแล้วกว่า 280 ล้านบาท